સર્વિસ સેન્ટરવાળા હંમેશ લોકોને કહે છે કે, સર્વિસિંગ એક મોટું કામ છે, જેમાં સમય લાગે છે. આ સાંભળીને ઘણા લોકો સર્વિસ સેન્ટર પર જ પોતાની કાર મૂકી જાય છે. લોકો પાસે સમય ન હોય તો સર્વિસ સેન્ટર વાળા જાતે જ તમારી કાર લઇ જાય છે અને સર્વિસ થઇ ગયા બાદ કાર તમારા ઘરે પહોંચાડવામાં આવે છે. દરેક સર્વિસ સેન્ટરની આ સેવા પર વહેમાવાની જરૂર નથી, પરંતુ આવા કેસમાં છેતરપિંડીની શક્યતા વધુ રહેલી છે. આથી તમે જો સર્વિસ સેન્ટરવાળાને ઓળખતા ન હોવ તો આ પરિસ્થિતિ ટાળવી. આ સેવાનો લાભ લેતાં પહેલાં તમને તમારી કાર અંગેની સંપૂર્ણ જાણકારી હોય એ જરૂરી છે.